text: Sygehuspersonale bruger nødigt nyt p-hus
  23 februar 2012 kl. 09.53
  Beboerne i gaderne omkring Sydvestjysk Sygehus i Esbjerg har svært ved at finde en p-plads. Sygehuspersonalet bruger nemligt nødigt det nye p-hus.
  Personalet ved Sydvestjysk Sygehus i Esbjerg bruger nødigt det 45 millioner kroners p-hus, der er opført til dem.
  Det ligger nemlig 500 m væk. Og noget af personalet føler sig utrygge ved at hente deres bil i et øde p-hus midt om natten.
  Istedet parkerer mange i gaderne tæt ved sygehuset. Det gør, at beboerne har svært ved at finde et sted at parkere bilen.
  Derfor blev der i aftes holdt et borgermøde.
  Her blev det foreslået, at beboerne skal købe et parkeringskort til 300 kr., så de er sikret en plads på villavejene omkring sygehuset.
  Den løsning skal nu overvejes af politikerne.
  